cyanic-selkie/wikianc huggingface dataset:
Formel 1-sesongen 1958
Oppsummering av sesongen
Maria Teresa de Filippis ble den første kvinnen til å kjøre et løp i Formel 1-verdensmesterskapet. Den regjerende mesteren Juan Manuel Fangio, som var den dominerende føreren på 1950-tallet og en av de største i Formel 1 noensinne, deltok bare i to løp som privat påmeldt, i Argentinas og Frankrikes Grand Prix.
Løpskalender og resultatsammendrag
Note: Indianapolis 500, som ble kjørt etter andre regler enn Formel 1, ble ikke regnet med i konstruktørmesterskapet.
Konstruktører og førere
Følgende konstruktører og førere konkurrerte i Formel 1-verdensmesterskapet i 1958. Lista omfatter ikke de som bare deltok i Indianapolis 500.
Førermesterskapet
Poeng ble gitt til de første fem plassene med henholdsvis 8, 6, 4, 3 og 2 poeng. 1 poeng ble gitt for raskeste runde. Kun de seks beste av de elleve løpene ble regnet med i sammendraget i verdensmesterskapet. I tabellen er tallene uten parentes poengene som ble regnet med i mesterskapet, mens tall i parentes er alle poengene. I motsetning til tidligere sesonger ble det ikke lenger gitt poeng for delt kjøring.
Konstruktørmesterskapet
Som for førermesterskapet ble det i konstruktørmesterskapet, kalt International Cup for F1 Manufacturers, gitt poeng til de første fem plassene med henholdsvis 8, 6, 4, 3 og 2 poeng. En konstruktør fikk imidlertid bare poeng for sin høyest plasserte bil. Kun de seks beste av de elleve løpene ble regnet med i sammendraget i verdensmesterskapet. Fet skrift i tabellen angir plasseringer som ble regnet med i mesterskapet. Poengsum uten parentes er mesterskapspoeng; nummer i parentes alle poengene.
Resultater fra løp utenom verdensmesterskapet
Øvrige Formel 1-løp i 1958, som ikke inngikk i verdensmesterskapet.
Lars Hille
Lars Mathias Hille (1828—1898) var en norsk ingeniør kjent for sitt arbeid med å få bygget Bergensbanen. Som distriktsingeniør var han byggeleder for Vossebanen. I 1891 ble han medlem av bergensbanekomitéen som regjeringen nedsatte for å velge trase for Bergensbanen. Han foretok en omfattende høyfjellsbefaring og pekte på linjen som Bergensbanen i dag følger. Lars Hillesgate i Bergen er oppkalt etter han.
Marvel Entertainment
Marvel Entertainment, LLC er et amerikansk selskap som ble etablert i 1998 etter sammenslåingen av Marvel Entertainment Group, Inc. og ToyBiz, Inc. Selskapet er eid av The Walt Disney Company og er særlig kjent for sitt datterselskap Marvel Comics. I 2009 ble Marvel Entertainment kjøpt opp av Disney for 4 milliarder dollar.
Marvel har flere ganger samarbeidet med andre selskap på ulike områder. 20th Century Fox og Columbia Pictures har lisensiert noen av Marvels rollefigurer til bruk i spillefilmer, mens Universal Parks & Resorts har utviklet fornøyelsesparker basert på Marvels rollefigurer.
Marvel Entertainment Group og Marvel Enterprises
Marvel Entertainment Group ble etablert 2. desember 1986 som et morselskap av Marvel Comics og Marvel Productions. I januar 1989 ble Marvel Entertainment Group kjøpt opp av Ronald O. Perelmans selskap MacAndrews & Forbes for 82,5 millioner dollar. Etter to år under det nye eierskapet hadde Marvel økt inntektene med 35%. Perelman solgte 30% av aksjene sine i 1991. I juli 1992 kjøpte Marvel Entertainment Group 26% av Toy Biz i bytte mot en lisensavtale for alle rollefigurene til Marvel.
Mellom 1993 og 1996 gikk inntektene fra tegneserier ned. Marvel tapte stadig markedsandeler til konkurrentene DC Comics og Image Comics, og gikk med et underskudd på 464 millioner dollar i 1996.
I november 1996 la Perelman frem en plan om å kjøpe de resterende aksjene i Toy Biz og slå selskapet sammen med Marvel Entertainment. Planen ble ikke gjennomført på grunn av motstand fra andre aksjeeiere i Marvel. Måneden etterpå begjærte Perelman selskapet konkurs, og en bostyrer tok kontroll over selskapet. Aksjeeier Carl Icahn fikk kontroll over Marvel Entertainment Group i juni 1997. I november 1997 ble Marvel Entertainment Group og Toy Biz slått sammen til Marvel Enterprises, Inc.
Marvel Entertainment
I september 2005 endret selskapet navn til Marvel Entertainment, Inc. Navneendringen kom som følge av en satsing på en rekke nye spillefilmer basert på Marvels rollefigurer.
Datterselskap av Disney
I august 2009 ble Marvel Entertainment kjøpt opp av The Walt Disney Company for 4 milliardær dollar. Selskapet ble deretter tatt av New York-børsen på grunn av oppkjøpet.
Kuo Nan-hung
Kuo Nan-hung eller Guo Nanhong (født 23. oktober 1936 i Taipei på Formosa i keiserdømmet Japan, død 1. januar 2023 i Taipei i Taiwan) var en taiwankinesisk akademiker og politiker som var Republikken Kinas (Taiwans) minister for transport og kommunikasjon fra 1987 til 1990.
Biografi
Kuoo Nan-hung begynte sin yrkeskarriere som elektroningeniør, men med etterhvert president for Chiao-Tung nasjonaluniversitet i 1979 og ble i det vervet til 1987, da han ble utnevnt til Eksekutiv-Yuan under president Chiang Ching-kuo.
Han var senere rådgiver for Eksekutiv-Yuan fra 1990 til 1993, var deretter minister for det nasjonale vitwnskaps- og teknologiråd fra 1993 til 1996. Han frasa seg dette for å gå tilbake til Chiao-Tung nasjonaluniversitet.
Stenaspidius
Stenaspidius er en slekt av biller som hører til gruppen skarabider (Scarabaeoidea).
Utseende
Middelsstore (6-10 millimeter), hvelvede, glatte og blanke, svarte biller. Hodet er stort og bredt, med kraftige, litt sideveis utvidete kjever (mandibler). Denne slekten har ikke horn i pannen eller på pronotum, men gjerne noen spisse knøler i pannen. Pronotum er rundet og hvelvet, blankt, med svært uregelmessig, grov punktur. Dekkvingene er hvelvede og rundede, med dype lengdefurer (nedsenkede punktrader). Beina er kraftige gravebein, dekkvingene har markerte punktstriper.
Katarina Dybvik Sunde
Katarina Dybvik Sunde (født 14. november 1997) er en norsk fotballspiller som spiller for Åsane.
Hun har tidligere spilt for Herd, Fortuna Ålesund, Byåsen og Arna-Bjørnar.
William Grover-Williams
William Grover-Williams (1903–1945) var en britisk racerfører. Han vant Monacos Grand Prix i 1929.
Frantzebråtveien (Oslo)
Navnet ble vedtatt i 1947.
Stenaspidius
Levevis
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt.
Utbredelse
Slekten er utbredt i Australia.
Krzysztof Biegun
Biegun debuterte i verdenscupen 16. februar 2013 i Oberstdorf med en 30.-plass. Han tok en overraskende seier i Klingenthal 24. november, da finaleomgangen måtte avlyses p.ga. sterk vind, mens han ledet etter førsteomgangen. Han representerte Polen under vinteruniversiaden 2013 i Trentino. Han tok gull i storbakke og laghopp. I tillegg har han en sølvmedalje fra normalbakken, bare slått av Sami Niemi.
Katherine Stewart-Jones
Katherine Stewart-Jones (født 5. mai 1995) er en canadisk langrennsløper som debuterte i verdenscupen 16. januar 2016.
Under Vinter-OL 2022 i Beijing, ble hun nummer 36 på 10 kilometer klassisk intervallstart.
VM-resultater
Lahtis 2017
Diluticupes
Utseende
Middelsstore til nokså store (7-25 millimeter), avlange biller. Hode og pronotum er mye smalere enn dekkvingene, som er jevnbrede med grov punktering.
Utbredelse
Slekten er kjent fra fossiler fra jura og kritt-tiden, 165-89 millioner år før nåtid, fra Kina.
Fredrik Selmers vei
Fredrik Selmers vei (2–6, 3-5) er en vei på Helsfyr i bydel Gamle Oslo. Den går som blindvei på sørsiden av Innspurten mot Grenseveien og ender i en snuplass, med en kort fortsettelse mot en parkeringsplass.
Veien fikk navn i 1982 etter ingeniør Fredrik Selmer. Selmers firma har et kontorbygg i Strømsveien 106 med innkjørsel fra Fredrik Selmers vei. Også bygget i nr. 2 tilhører samme firma.
LHS 292
LHS 292, også kjent under betegnelsene GJ 3622 og LP 731-58, er en rød dverg i stjernebildet Sekstanten. Den har en tilsynelatende størrelsesklasse på 15,73 og er dermed for lyssvak til å la seg observere i synlig lys med det blotte øye. Det trengs et stort amatørteleskop for å se stjernen. LHS 292 befinner seg i en relativ kort avstand av omtrent 14,8 lysår fra Solen. Det er en flarestjerne, noe som betyr at plutselige, intense utbrudd av stråling på stjerneoverflaten kan gi en stor økning i lysstyrken (luminositeten) for en kort tidsperiode.
Stjernen har følgende vektorkomponenter for romhastigheten: [U, V, W] = [28, −16, −14] km/s.
Gervasio Gestori
Gervasio Gestori (født 1. februar 1936 i Barlassina i Italia; død 6. januar 2023 i Acquaviva Picena i provinsen Ascoli Piceno) var en italiensk katolsk geistlig og biskop av San Benedetto del Tronto-Ripatransone-Montalto.
Prest
Gervasio Gestori fikk på juniorseminar i Seveso og presteseminar i Venegono Inferiore. Ham ble presteviet den 28. juni 1959 i katedralen i Milano av kardinal Giovanni Battista Montini, den senere pave Paul VI.
Han ble så lærer ved juniorseminarets gymnasium i Masnago, og året etter spiritual ved presteseminaret i Seveso. I 1967 fikk han diplom i filosofi. Fra 1968 var han lærer i filosofi og historie ved presteseminaret i Venegono Inferiore. I 1969 ble han dekan for gymnasiet ved presteseminaret i Milano og fra 1978 rektor for gymnasialseminaret.
I 1984 utnevnte kardinal Carlo Maria Martini til sogneprest for Santi Alessandro e Margherita i Melzo, og senere ble han også dekan av Melzo. I 1989 ble han undersekretærr for den italienske bispekonferanse og i 1990 formann for utvalget for karitative tiltak til gunst for Den tredje verden.
Biskop av San Benedetto del Tronto-Ripatransone-Montalto
Pave Johannes Paul II utnevnte ham den 21. juni 1996 til biskop av San Benedetto del Tronto-Ripatransone-Montalto. Han ble bispeviet av erkebiskopen av Milano, kardinal Carlo Maria Martini, den 7. september samme år i Milanos domkirke; medkonsekratorer var Giuseppe Chiaretti, erkebiskop av Perugia-Città della Pieve, og Bernardo Citterio, hjelpebiskop i Milano.
Han var i den italienske bispekonferanse medlem av rådet for økonomiske anliggender og medlem av biskopskommisjonen for folkenes evangelisering og sammarbeid mellom kirkene, sekretær for bispekongeransen for Marche, og dets ansvarlige for misjonssamarbeid, og sikring av kirkens økonomiske behov.
Den 4. november 2013 innvilget pave Frans hans aldersbetingede fratreden.
Han døde 6. januar 2023 i en alder av 86 år i sitt hjem i Acquaviva Picena.
Episkopalgenealogi
Hans episkopalgenealogi er:
Samuel Rostøl
Samuel Rostøl (født 10. desember 1983) er en norsk dyrerettsaktivist. Han ble i 2016 den første veganeren som deltok i TV2s programserie Farmen, og han har deltatt i en rekke debatter på både tv og radio i ettertid. Han har fungert som både styremedlem, leder og nestleder i Norsk vegansamfunn og vært en del av styret siden 2018.
Bakgrunn
Rostøl vokste opp i den sørlandske bygden Kvinesdal. Han har to bachelorgrader - en i multimediateknologi fra Universitetet i Grimstad og en i sykepleie fra Universitetet i Gøteborg. Rostøl ble veganer i 2015 og dyrerettighetsaktivist på heltid i 2018.
Aktivisme
Rostøl har vært involvert i en rekke kampanjer og initiativ for å øke bevisstheten rundt alminnelig behandling av dyr. Han har hatt fokus på husdyr i kjøtt-, melk- og eggindustrien. I 2018 ble Rostøl medlem i styret for Norsk vegansamfunn, en organisasjon som jobber for å fremme veganisme i Norge, og tjenestegjorde som leder for ett år. I 2019 gjennomførte han en 7 dager lang sultestreik foran Stortinget for å sette fokus på bruken av CO2 i slakteprosessen for gris. Han er en kritiker av ulikt praktisert husdyrhold, og argumenterer for at husdyrhold i dag er helt unødvendig. Rostøl har opptrådt på TV i Norge og Sverige, hvor han har forsvart dyrs rettigheter. I 2021 ble han med i Sea Shepherd og tilbrakte to måneder på Færøyene der han dokumenterte den færøyske tradisjonen grindadráp. I løpet av de to månedene ble han truet på livet og en drone han fløy ble skutt ned med hagle. I 2022 returnerte han til Færøyene med Sea Shepherd, og tilbrakte også en måned på Island med konservasjonsgruppen i deres kampanje mot hvalfangst.
Filosofi
I tillegg til sin direkte aktivisme, er Rostøl også en skribent og foredragsholder om dyrerettighetsproblematikk. Han har skrevet flere artikler og holdt foredrag om temaet, og deler sine tanker og ideer på sosiale medier. Rostøl tror sterkt på viktigheten av fakta, opplysning og bevissthet i kampen for dyrs rettigheter, og han arbeider for å undervise offentligheten om måtene dyr behandles på, og hvordan enkeltpersoner kan gjøre en forskjell i dyrenes liv.
Marit Krogeide
Marit Krogeide (født 1963) er en norsk danser, koreograf og pedagog. Hun er utdannet ved Statens Balletthøgskole (1986) og arbeider som førstelektor i dans ved Høyskolen Kristiania.
I 1988 etablerte hun gruppen Stage Productions sammen med komponist og musiker Peter Lodwick, hvor hun virket som daglig leder, danser og koreograf. I 1996 byttet de navn til Stiftelsen Dans & Toner. Gruppen drev utbredt turnévirksomhet innen kunstformidling for barn og unge i perioden 1988–2013.
Bakgrunn og utdannelse
Bakgrunn fra Kirkenær Ballettskoles barneballett med medvirkning i flere produksjoner og balletter for teatre og NRK, blant annet Reisen til julestjernen på Chat Noir teater (1976), Snehvit og de 7 dverger, NRK (1979) m.m. Arbeidet i barneballetten førte til ønske og beslutning om å satse på dans som yrke med videre studier og bachelor grad i dans fra Statens Balletthøgskole (1986). Opprykk til førstelektor (2014), Pilates sertifisering (2014) og studier i pedagogikk ved Høyskolen Kristiania i perioden 2019–2021.
Utøvende virksomhet
Krogeide har arbeidet i et bredt spekter av dansestiler, fra klassisk- til jazz- og samtidsdans. Medvirket i musikalene: Lufta er for alle, Chat Noir (1986), Den Glade enke, Nationaltheatret (1987), Anything Goes, Oslo Nye teater (1989), Sweet Charity, Chateau Neuf (1989), Pal Joey Oslo Nye teater (1991). Hun fikk videre større roller i musikalene Jungelboka, Bryggeteateret (1990), Show te sjøss, Fredrikstad (1990) og Den Fillete dokka, Christiania teater, Riksteatret, Centralteateret, Kristiansand Dyrepark (1993). Engasjement i samtidsverkene: Piccasos kvinner, koreografi Kjersti Alveberg, Henie Onstad Kunstsenter (1994) Gammel historie i selskapsklær, koreografi Un-Magritt Nordseth, Black Box teater (1986), Natten har stjerner nok, koreografi Torill Bernatek, Black Box teater (1985), Wanderings, koreografi Gilbert Parsons, Vika Teateret (1984) Solist i NRK produksjonene Rita Tori, hvem var hun (1986), Spellemannsprisen (1988), Den fillete dokka (1993) m.fl.
Hun danset for turnégruppen Stage Productions (1988–1996) og for Dans & Toner (1996–2013) i verkene: Uten tittel, koreografi Øyvind Jørgensen (1993), Møte, koreografi Toni Herlofson (1993–2006), Lekende ynde, koreografi Dinna Bjørn (1993–2005), En kvinne av i dag, koreografi Merete Lingjærde (1993–2006), Solen, koreografi Lise Ferner (1994–1999), Lady of the night, koreografi Antonio Ferraz (1994–1996), Itl er atfljuga fjadralaus, koreografi Terje Tjøme Mossige (1996), Capercaillies, koreografi Jan de Miranda (1997), A touch of jazz, koreografi Merete Lingjærde (1997), Øyeblikket, koreografi Christer Tornell (2003–2007) m.fl.
Dans & Toner
I 1988 startet hun, sammen med Peter Lodwick, turnégruppen Stage Productions som i 1996 byttet navn til Dans & Toner. Krogeide virket som daglig leder med ansvar for turnélegging, presse, markedsføring, webdesign, økonomi m.m. i tillegg til koreografiverk. Hun produserte, koreograferte og medvirket i produksjonene: How about that Mr.B?, Rikskonsertene (1986–1997), Dans for En Klovn, Black Box Teater (1989), Showtime, Forsvaret med mer (1990), Mozart, Rikskonsertene (1991–1996), Dans for Deg, Riksteateret/Unge Riks, Rikskonsertene, Den Kulturelle Skolesekken, Norsk scenekunstbruk (1993–2006), Munch – en reise i ord, toner & bevegelse, Folkeakademier, Fylkeskommuner (1994–1996), Du og jeg og Vi To, Rikskonsertene, Folkeakademier, Fylkeskommuner, DKS, Norsk Scenekunstbruk (1996–2007), Impulser, Folkeakademier, Fylkeskommuner, DKS (1997–1998), Visjoner, diverse turnéer (1999), Du og jeg og alle sammen, diverse turnéer (2000), Munch – en reise i dans, musikk & billedkunst Rikskonsertene, DKS, Norsk Scenekunstbruk (2005–2010),Twisted, DKS, Norsk Scenekunstbruk (2008–2013). I tillegg produserte hun forestillingene A Circle within a Spiral, Scenehuset, Akershus, Buskerud (2003), Dikt i piano, turnéer på bibliotek (2008–2012), PS – improvisasjonsprogram, diverse turnéer (2011–2013).
Undervisning
Krogeide har over 25 års erfaring med undervisning på private ballettskoler, fagskoler, høyskoler, PRODA m.m. Veiledning av pedagogstudenter i praksis ved Norges Dansehøyskole i perioden 2016–2021. Hun arbeider nå ved Høyskolen Kristiania som førstelektor i dans med undervisning i ballett- og Pilates teknikk, og utvikler og underviser i en pilot for nytt praktisk-pedagogisk etterutdannings studie (PPU) for scenekunstnere, som startet opp ved Høyskolen i 2022.
Annet
Som koreograf har hun skapt danseverk for en rekke av Dans & Toners produksjoner, for private ballett- og fagskoler og for flere kommersielle produksjoner. 9 år som redaktør for Norske Dansekunstneres medlemsblad På Spissen resulterte i over 65 publiserte artikler. Artikkel publisert i Kunstfagene til besvær eller begjær, Tell Forlag (1995) ISBN: 9788275221009 m.m. Konsulent for Peter Lodwicks CDer (2002) og ”Music for Ballet Vol 2” (2010) og produsent for ”Music for Modern Dance Class, Vol 1 (2006)
Utmerkelser
Ettårig arbeidsstipend, Statens kunstnerstipend (2001) Norske Dansekunstneres pedagogstipend (2018)
Pareuryomma
Pareuryomma er en utødd slekt av biller som trolig levde i døde eller dødende trær eller deres røtter.
Historie
Artene levde i jura og kritt, mellom 165-122 millioner år før nåtid. De er kjent fra lokaliteter i Kina.
Systematisk inndeling
Inndelingen følger.
Fredheimveien (Oslo)
Fredheimveien (1–33C, 4–30) er en vei på Høybråten i bydel Stovner i Oslo. Den går fra Linjeveien til Høybråtenveien.
Veien fikk navn i 1925 etter eiendommen Fredheim (i Bekkevollveien 1).
Bår Stenvik
Bår Stenvik (født 18. november 1976) er en norsk forfatter og frilansjournalist født i Namdalseid. Han har en mastergrad i Liberal Studies fra The New School for Social Research i New York, og gikk ut fra Forfatterstudiet i Bø i 2006.
Stenvik debuterte med boka Skitt på Pax forlag i 2011. Boka er en essayistisk betraktning rundt skittent og rent i moderne kultur. Den mottok Bokhandelens faglitterære pris i 2012.
Boka Dataspill som Stenvik forfattet sammen med Maren Agdestein, illustrert av Rune Markhus, mottok gull i kategorien Fakta og oppslag/Barne- og ungdomslitteratur på prisutdelingen Årets vakreste bøker i 2012.
Anthony Lake
William Anthony Kirsopp Lake, også kalt Tony Lake, (født 2. april 1939) er en amerikansk tidligere diplomat og politiker, som var UNICEFs 6. generaldirektør fra 2010. til 2018. Han har tidligere vært utenrikspolitisk rådgiver for flere amerikanske presidenter, og var nasjonal sikkerhetsrådgiver for president Bill Clinton fra 1993 til 1997. I denne perioden var han sentral i utviklingen av amerikansk politikk som gjaldt Bosniakrigen. Han har vært professor i diplomatisk praksis ved Edmund A. Walsh School of Foreign Service ved Georgetown University.
Li Jing (general, 1930)
Li Jing (født 1. mars 1930 i Teng fylke i Shandong i Kina, død 30. desember 2022 i Beijing) var en kinesisk general i Folkets frigjøringshær som var øverstkommanderende for Folkets frigjøringshærs marines luftvåpen fra 1983 til 1990.
Li Jing var delegat til Den 7. nasjonale folkekongress. Han var medlem av Den 9. kinesiske folks politisk rådgivende konferanses stående komité. Han var medlem av Kinas kommunistpartis 14. sentralkomité.
Militær karriere
Li Jing ble med i Folkets frigjøringshær i 1946, of medlem av Det kinesiske kommunistiske parti i september 1949. Under den kinesiske borgerkrig kjempet han i Menglianggufelttoget, Sørvest-Shandong-felttoget og Yanzhoufelttoget.
Etter grunnleggelsen av Folkerepublikken Kina i 1949 etablerte den kommunistiske regjering Folkets frigjøringshærs luftvåpen og grunnla dens flyskole, og her Li Jing fikk sin flyveropplæring på jagerfly. Han deltok deretter i Koreakrigen.
I 1955 ble Li overført til Folkets frigjøringshærs marines luftvåpen, der han steg i gradene fra kaptein til divisjonskommanderende. Han ble forfremmet til assisterende stabssjef for Folkets frigjøringshærs marine i juli 1973. I 1980 ble han assisterende øverstkommanderende for Folkets frigjøringshærs marines luftvåpen, og ikke lenge etter til assisterende øverstkommanderende for 'Folkets frigjøringshærs marine. Han ble øverstkommanderende for Folkets frigjøringshærs marines luftvåpen i august 1983, og tjenestegjorde som dette til april 1990.
I november 1992 ble han assisterende generalstabssjef for Folkets frigjøringshærs genestralstabsavdeling, og ble i denne posten til sin pensjonering i juli 1995.
Li Jing ble forfremmet til viseadmiral (zhongjiang) i 1988, og general (shangjiang) i mai 1994.
Død
Li Jing døde den 30. desember 2022 i Beijing i en alder av 92 år, av covid-19.
Anna Medvedeva
Anna Jevgenjevna Medvedeva (russisk: Анна Евгеньевна Медведева, født 30. juli 1989) er en russisk langrennsløper.
Wilhelm Arnoldi
Wilhelm Arnoldi (født 4. januar 1798 i Badem ved Bitburg i Eifelfjellene i departementet Fôrets i Den første franske republikk, død 7. januar 1864 i Trier i Preussen) var en tysk katolsk biskop. Arnoldi, som fra 1842 til 1864 var biskop i Trier, gjorde seg bemerket ved at han i 1844 utstilte «Kristi sømløse kjortel» og derigjennom foranlediget den reaksjon som avfødte den såkalte tysk-katolske bevegelse.
Bakgrunn
Wilhelm Arnoldi gikk på preseseminar i Trier og ble presteviet i 1821. Som professor i orientalske språk, bibelsk arkeologi og homiletikk underviste han ved det samme presteseminaret.
I 1826 ble han sogneprest i Laufeld i Eifel, men ble allerede i 1831 bysogneprest i Wittlich. I 1834 vendte han tilbake til Trier som domkapitular.
Biskop
Han ble valgt til biskop i 1839, men den preussiske regjering nektet å gi sin bekreftelse ettersom Arnoldi ble ansett som regjeringsmotstander ved sitt syn på blandingsekteskap. Først etter han var blitt valgt for andre gang den 21. juni 1842 ble han bekreftet som biskop av keiser Friedrich Wilhelm IV. Den 17. september 1842 ble han bispeviet av erkebiskop Johannes von Geissel.
I sin embedstid begunstiget han opprettelsen av klostre og fikk orden på den prestelige disiplin. Stor oppmerksomhet fikk Trier-valfarten av 1844 til Domkirken i Trier som biskop Arnoldi hadde utropt til: Der ble offentlig utstilt for venerasjon «Kristi sømløse kjortel», en relikvie som var blitt oppbevart i domkirkens skattkammer siden middelalderen. Forrige gang den var blitt fremvist, var i 1810. Biskop Arnoldi hadde proklamert at relikvien hadde helbredende kraft, og knyttet en fullstendig avlat til enhver som valfartet til Trier for å venerere kjortelen. Dette utløste motreaksjoner fra noen hold, og ble den ytre foranledning for opprettelsen av den tysk-katolske bevegelse.
Biskop Arnoldi var i særdeles stor grad interessert i den kirkelige kunst.
Biskop Arnoldi utgav flere prekensamlinger.
Etter et slag døde biskop Arnoldi den 7. januar 1864 i Trier.
Episkopalgenealogi
Hans episkopalgenealogi er:
Valerija Tjuleneva
Valerija Tjuleneva (født 27. september 1997) er en kasakhstansk langrennsløper.
Hun deltok for landet sitt under Ski-VM 2017 i Lahtis, der hun ble nummer 48 i skiathlon.
Under Vinter-OL 2022 i Beijing, ble hun nummer 59 på 10 kilometer klassisk intervallstart.
Fredveien (Oslo)
Fredveien (1–5, 2) er en vei på Bekkelagshøgda i bydel Nordstrand i Oslo. Den går fra Erlandstuveien til Smedstusvingen.
Navnet ble vestatt i 1928.
Ingeborg Schübeler Gillebo
Ingeborg Schübeler Mogstad Gillebo (født 6. mai 1983) er en norsk mezzosopran fra Øyer i Oppland.
Bakgrunn
Hun er utdannet ved Norges musikkhøgskole og Operaakademiet i København. Hun vant Toneprisen i 2007, og gjorde sin operadebut på Det Kongelige Teater i København i 2010 som Margret i Wozzeck. Kort tid etter gjorde hun sin debut på Den Norske Opera som Cherubino i Figaros bryllup, og har siden opptrådt ved en rekke ledende operahus og festivaler, som Metropolitan Opera i New York, Oper Zürich, Theater an der Wien, Theater Kiel, Festival d'Aix en Provence, Flanders Festival Antwerp og Drottningholms-festivalen i Stockholm.
Hun er en etterspurt konsertsanger og blant høydepunkter kan nevnes en konsert til ære for Plácido Domingo i Amsterdam, opptreden på den årlig Richard Tucker-gallaen i Carnegie Hall i New York, Mozarts C-moll messe med Orchestre de Chambre de Paris og en konsertant fremføring av Wagners opera Parsifal med City of Birmingham Symphony Orchestra.
I august 2011 vant hun 2.-plass i Dronning Sonja Internasjonale Musikkonkurranse, og i juni 2015 representerte hun Norge i verdens største sangkonkurranse; BBC Cardiff Singer of the World. I 2015 ble hun tildelt Tom Wilhelmsens opera- og ballettpris etter Dronning Sonja-konkurransen.
Ingeborg Gillebo har samarbeidet med prominente dirigenter som Christian Badea, Fabio Biondi, Michael Boder, Daniele Callegari, Jonathan Darlington, John Helmer Fiore, James Levine, Marc Minkowski, Henrik Nánási, Andris Nelsons, Sir Robert Norrington, George Petrou og Emmanuel Villaume.
Top 14
Top14 er den øverste divisjonen for rugby union i Frankrike og er en profesjonell liga. Serien startet opp i 1892. De to lagene som kommer sist i ligaen rykker ned i Rugby Pro D2. Etter endt seriespill, spiller de seks beste lagene mot hverandre i sluttspillet. Laget på førsteplass spiller hjemme mot vinneren av kampen mellom laget på fjerde og femteplass og laget på andreplass spiller hjemme mot vinneren av kampen mellom lagene på tredje og sjetteplass. Vinnerne av disse kampene spiller sluttspillfinalen og vinneren av finalen blir årets mester. Finalen har blitt arrangert på Stade de France siden 1998, men måtte flyttes i 2016 siden stadion skulle brukes under EM i fotball 2016. Kampen ble derfor flyttet til Camp Nou i Barcelona.
De beste lagene ved sesongslutt kvalifiserer seg for de to europeiske turneringene European Rugby Champions Cup og European Rugby Challenge Cup.
IMI-Kirken
IMI-kirken i Stavanger er en karismatisk kristen menighet. Kirken har sitt utspring fra Normisjon.
Hovedpastorer og ledere er Geir og Hanne Therese Loftesnes, hovedleder for IMI-bevegelsen er Egil Elling Ellingsen.
Navnet IMI er en forkortelse for IndreMIsjonen. IMI-kirken i seg selv er en organisasjon, med flere "datterorganisasjoner" under seg. Disse inkluderer menigheten selv, IMI Internasjonal, bibelskolen Acta, barnearbeid (IMI-gjengen), ungdomsarbeid (JOIN) og Impuls.
IMI-kirkens internasjonale arbeid har vokst videre fra disse landene og er i dag gjennom Agenda1 i relasjon med kirker i land på fire kontinenter
Kontroverser
IMI-kirken har holdt helbredelseskonferanser med trekkplastere som den kanadiske pastoren Randy Clarck som hevder han han helbrede sykdom og har evnen til å "gi andre helbredelses egenskaper". Gunnar Tjomlid uttalte skepsis til påstandene om healing, og mente at det var fare for utnyttelse av folk som var sårbare og desperate.
I tillegg har det kommet kritikk rundt statsstøtte relatert til studieprogram om healing og profeti på bibelskolen ACTA som er drevet av kirken.
I 2004 ble kirken dømt til å betale erstatning og oppreisning til en 59 år gammel mann som ble presset ut av jobben i kirken.
Konferansen
IMPULS-konferansen er en kristen ungdomskonferanse som samler ungdommer i Stavanger og Trondheim i januar/februar hvert år. Foruten disse to byene, hvor Impuls' to baser er plassert, har konferansen også blitt arrangert i Kristiansand, på Lista, på Os, i Tromsø og i Thailand. Den ble startet i og av IMI-Kirken i Stavanger under navnet "Millenium" ved tusenårsskiftet, og ble etterhvert hetende IMPULS. Fra 2002 har den vært avholdt i IMI-Kirkens lokaler i Stavanger.
Den ble også plantet til Trondheim, og er der drevet av Salem Menighet. Konferansen har i de siste årene hatt et større fokus på rettferdighet. IMPULS arrangerer også lederdager i forbindelse med sine konferanser.
Musikk
Flere lovsangplater har blitt spilt inn og gitt ut under og i etterkant av noen av disse konferansene:
Skriv din historie (2006)
Platen ble spilt inn live på Impuls 06 i Stavanger.
For alltid trofast (2008)
Platen ble først utgitt i januar 2008, men ble ikke tilgjengelig på iTunes før i april 2010. Plata ble spilt inn i studio.
Sult (2010)
Platen ble spilt inn i studio og delt ut på Impuls-konferansene i 2010. Plata inneholdt åtte nye sanger og to salmer med ny "Impulsdrakt".
Utbryter (2011)
Platen ble spilt inn på live "konferanse Stavanger A" 2011.
Makter alt - EP (2012)
EPen ble spilt inn live på "konferanse Trondheim" 2012.
Freidigveien (Oslo)
Freidigveien (1B–17C, 2–22) er en vei på Nordstrand (bydel Nordstrand) i Oslo. Den går fra Lindbäckveien til Kaptein Oppegaards vei.
Veien fikk navn i 1939 etter idrettslaget Freidig.
Frierveien (Oslo)
Frierveien (1A–15B, 6–18) er en vei på Bekkelagshøgda i bydel Nordstrand i Oslo. Den går som hesteskovei med forgrening på sørvestsiden av Jomfrubråtveien.
Navnet ble vedtatt i 1953.
Sebastiano Pellegrin
Han deltok for landet sitt under Ski-VM 2017 i Lahtis, der han ble nummer 27 i skiathlon.
Otto Willi Gail
Otto Willi Gail (født 18. juli 1896, død 29. mars 1956 i München) var en tysk journalist og forfatter som skrev om vitenskapsrelatere emner
Friidrett under Sommer-OL 2016 – Spydkast kvinner
Spydkast kvinner under Sommer-OL 2012 i Rio de Janeiro, Brasil ble arrangert den 17. – 20. august 2016 på Olympiastadion.
Otto Willi Gail
Gail ble født i Gunzenhausen i Mittelfranken og studerte elektroteknikk og fysikk ved Det tekniske universitetet i München. Han arbeidet for aviser og radio og skrev non-fiction-bøker om fysikk, astronomi og romfart i tillegg til science fiction-romaner. Han hadde gode relasjoner til de tyske romfartspionerene Maks Valier og Hermann Oberth, og som et resultat av disse forbindelsene fikk han kunnskap som påvirket forfatterskapet og hadde innflytelse på detaljnivået i bøkene. Hans romaner ble oversatt til amerikansk-engelsk og påvirket tidlig amerikansk utopisk litteratur.
Friidrett under Sommer-OL 2016 – Spydkast kvinner
Kvalifisering
Kvalifiseringskrav: Utøverne som klarte direktekvalifiseringskravet på 63,00 m (Q) eller som var blant de tolv beste ellers (q) gikk videre til finalen.
Otto Willi Gail
R. D. Mullen bemerket at Der Schuß ins Alle er «berømt for de realistiske detaljer som viser byggingen av et rakettskip, dets oppskyting i verdensrommet og mannskapets opplevelser.»
Friidrett under Sommer-OL 2016 – Spydkast kvinner
Finale
Finalen ble avholdt kl. 21.10 den 18. august 2016 Brasília-tid
Otto Willi Gail
Om den engelske versjonen av Hans Hardts Mondfahrt skriver Richard Godwin at «denne romanen for unge voksne gir et nøyaktig speilbilde av mange av romfartkonseptene som har vært diskutert av europeiske førkrigseksperter. Otto Willi Gail var en av de mest populære science fiction-forfatterne i Tyskland ved begynnelsen av det 20. århundre.» Wonder Stories sammenlignet By Rocket to The Moon med verk av Jules Verne, og skrev: «Stilen er enkel og rask, og historien beveger seg med samme hastighet».
Olzhas Klimin
Olzhas Klimin (født 30. august 1996) er en kasakhstansk langrennsløper.
Han deltok for landet sitt under Ski-VM 2017 i Lahtis, der han ble nummer 37 i skiathlon.
Kevin McCarthy (politiker)
Kevin McCarthy (født 1965) er en amerikansk politiker (R) fra California. Han ble første gang innvalgt til Representantenes hus i 2007. Han var republikanernes majoritetsleder 2014–2019 og deres minoritetsleder 2019–2023.
I 2023 ble han valgt til speaker i Representantenes hus. Det var intern motstand mot han i Det republikanske parti. 19 representanter fra Det republikanske parti stemte på andre kandidater i første valgomgang, først etter 15 avstemninger over fire dager fikk han flertall i avstemningen. Det var første gang siden 1923 valg av speaker ikke skjedde etter bare én valgomgang, og en må tilbake til 1856 for å finne et speakervalg som tok lengre tid.
Ann Veneman
Ann Margaret Veneman (født 29. juni 1949) er en amerikansk politiker og offentlig tjenestekvinne.
Hun er utdannet jurist og arbeidet i landbruksforvaltningen i 1980- og 1990-årene. Hun var viselandbruksminister under president George Bush sr. fra 1991 til 1993 og USAs landbruksminister under president George W. Bush fra 2001 til 2005. Veneman tilhører Det republikanske parti.
Veneman var generaldirektør i UNICEF fra 2005 til 2010. Hun er medlem av Council on Foreign Relations og er en av lederne for Nutrition and Physical Activity Initiative ved Bipartisan Policy Center.
Hun vokste opp i Modesto i California.
Sergio Rigoni
Sergio Rigoni (født 27. april 1986) er en italiensk langrennsløper.
Han deltok for landet sitt under Ski-VM 2017 i Lahtis, der han ble nummer 45 i skiathlon.
Junction City (Kansas)
Junction City er en by i Geary County i Kansas. Ved folketellingen i 2010 hadde byen 23 353 innbyggere. Byen er fylkessete for Geary County. U.S. Army basen Fort Riley ligger i nærheten.
Heine Totland
Heine Totland (født 16. oktober 1970) er en norsk musiker og entertainer. Han vokste opp på Totland på Moster. Totland har klassisk utdannelse og var en av initiativtakerne bak mannskoret Gli Scapoli.
Siden 2014 har Heine Totland spilt egne forestillinger bl a sammen med Gisle Børge Styve, kjent fra NRK-programmet Beat for beat, noe som endte med den populære fremføringen av «Bohemian Rhapsody» av Queen høsten 2007 i Beat for Beat.
Hans første soloalbum, Tough Times for Gentlemen, kom ut i november 2005. Oppfølgeren The Sunny Side kom 25. mai 2009. I 2010 var han med i Melodi Grand Prix med låten «The Best of Me Is You».
Han har spilt hovedroller i flere store musikaloppsetninger, blant annet Mamma Mia! (2009 og 2023) og Buddy Holly the Musical (2010) på Folketeateret i Oslo og Jesus Christ Superstar, Les Misérables og Chess (som Freddy Trumper). Heine har gjort mange tv-opptredener, blant annet Farmen Kjendis på TV 2 (2022), Stjernekamp på NRK (2018), programleder i serien Det Norske Måltid på TV 2 (tre sesonger) og som vinner av MasterChef på TV3.
Han var gift med Silje Nergaard til 2022 og bor på Ekeberg i Oslo. Sammen har de to døtre og en sønn.
Coulomb-eksplosjon
Coulomb-eksplosjoner er en mekanisme for å transformere energi i intense elektromagnetiske felt til atombevegelse og er dermed nyttige for kontrollert ødeleggelse av relativt robuste molekyler. Eksplosjonene er en fremtredende teknikk i laserbasert bearbeiding, og vises naturlig i visse høyenergireaksjoner.
Mekanisme
Coulomb frastøting av partikler med samme elektriske ladning kan bryte bindingen som holder faststoff sammen. Når en smal laserstråle benyttes, eksploderer en liten mengde fast stoff i et plasma av ioniserte atompartikler. Det kan vises at Coulomb-eksplosjonen skjer i det samme kritiske parameterregimet som overstrålingsfaseovergangen, dvs. når de destabiliserende interaksjonene blir overveldende og dominerer over de fundamentale oscillerende fonon-faste klyngebindende bevegelser som også er karakteristisk for diamantsyntesen.
Med sin lave masse blir de ytre valenselektronene som er ansvarlige for kjemisk binding lett fjernet fra atomer, og etterlater dem positivt ladede. Gitt en gjensidig frastøtende tilstand mellom atomer hvis kjemiske bindinger er brutt, eksploderer materialet i en liten plasmasky av energiske ioner med høyere hastigheter enn sett i termisk utslipp.
Teknologisk bruk
En Coulomb-eksplosjon er et "kaldt" alternativ til den dominerende laseretsningsteknikken for termisk ablasjon, som avhenger av lokal oppvarming, smelting og fordampning av molekyler og atomer ved bruk av mindre intense stråler. Puls korthet ned til nanosekundregimet er tilstrekkelig til å lokalisere termisk ablasjon - før varmen ledes langt, er energiinngangen (pulsen) avsluttet. Ikke desto mindre kan termisk ablaterte materialer tette porene som er viktige for katalyse eller batteridrift, og omkrystallisere eller til og med brenne underlaget, og dermed endre de fysiske og kjemiske egenskapene på etsestedet. Derimot forblir til og med lette skum uforseglet etter ablasjon ved Coulomb-eksplosjon.
Coulomb-eksplosjoner for industriell maskinering er laget med ultrakorte (picosekunder eller femtosekunder) laserpulser. De enorme stråleintensitetene som kreves (10–400 terawatt per kvadratcentimeter, avhengig av materiale) er bare praktiske for å generere, forme og levere i veldig korte øyeblikk. Coulomb-eksplosjonsetsing kan brukes i hvilket som helst materiale til bore hull, fjerne overflatelag og overflater av struktur og mikrostruktur; for eksempel å kontrollere blekkbelastning i trykkpresser.
I naturen
Høyhastighets kameraavbildning av alkalimetaller som eksploderer i vann har antydet at eksplosjonen er en coulomb-eksplosjon.
Under en kjernefysisk eksplosjon basert på fisjon av uran, sendes 167 MeV ut i form av en coulomb-eksplosjon mellom hver tidligere urankjerne, den frastøtende elektrostatiske energien mellom de to fisjonens datterkjerner, oversettes til den kinetiske energien til fisjonsproduktene som resulterer i både den primære driveren for blackbody-strålingen som raskt genererer den varme tette plasma/kjernefysiske ildkuleformasjonen og dermed også både senere eksplosjons- og termiske effekter.
Minst ett vitenskapelig papir antyder at coulomb-eksplosjon (spesifikt elektrostatisk frastøting av dissosierte karboksylgrupper av polyglutaminsyre) kan være en del av den eksplosive virkningen av nematocytter, de stikkende cellene i vannorganismer i phylum Cnidaria.
Hutchinson
Hutchinson er den største byen og fylkessete i Reno County i Kansas, nordvest for Wichita, langs Arkansas River. Ved folketellingen i 2010 hadde byen 42 080 innbyggere.
Hver september holdes Kansas State Fair i byen, og i mars avholdes National Junior College Athletic Association (NJCAA) Basketball turneringen i byen. Byen er også hjem for romfartsmuseet, Kansas Cosmosphere and Space Center, som ligger like ved forlystelsesplassen/markedsplassen.
19. serierunde i Adeccoligaen 2012
19. serierunde i Adeccoligaen 2012 begynte søndag den 26. august klokka 15.00 med kampen mellom -.
Friggs vei (Oslo)
Veien fikk navn i 1937 etter den norrøne gudinnen Frigg.
Zhang Guocheng
Zhang Guocheng (født 12. oktober 1931 i Kunming i Yunnan i Kina, død 21. desember 2022 i Beijing) var en kinesisk ingeniør og akademiker ved Kinas akademi for ingeniørvitenskap.
Biografi
Zhang Giucheng begynte i Arts and Crafts Corps of the Logistics og i den politiske avdeling i det fjerde korps av Folkets frigjøringshærs 2. feltarmé i januar 1950, og tjenestegjorde der i ett år. I januar 1952 begynte han på Yunnanuniversitetet og tok slutteksamen i metallurgi. To år etter begynte han ved Kunmings Institutt for teknologi (det senere Kunmings tekniske universitet), der han igjen tok høyere utdannelse i metallurgi. Etter slutteksamen i januar 1956 ble han sendt til Forskningsinstituttet for ikke-jernholdige metaller, hvor gan arbeidet til han ble pensjonert.
Den 21. desember 2022 døde Zhang i Beijing, i en alder av 91 år, av covid-19.
Giovanni da Capistrano
Giovanni da Capistrano (kroatisk: Ivan Kapistran, ungarsk: János Kapisztrán, født 24. juni 1386 i Capestrano i Abruzzi i kongedømmet Napoli, død 23. oktober 1456 i Ilok som er i dagens Kroatia) var en italiensk fransiskanermunk, teolog og inkvisitor. Han æres som helgen i den katolske kirke, med festdag den 23. oktober. Han er vernehelgen for jurister.
Bakgrunn
Giovanni da Capistrano ble født i den lille landsbyen Capestrano i Abruzzi, i en familie som var kommet til Italia med angevinerne. Han levde først et verdslig liv, studerte jus i Perugia for Pietro de Ubaldis, giftet seg, ble Perugias guvernør og var en fremstående magistrat; som sådan tok han del i den pågående strid de italienske småstatene førte seg imellom. Han ble sendt av kong Ladislaus som ambassadør til Sigismondo Malatesta, og tatt til fange og holdt fengslet.
Fransiskaner
Etter at han hadde mistet sin unge hustru og sin formue, trådte han og Giacomo della Marca under påverkning fra Bernardinus av Siena i år 1416 inn i fransiskanerordenen. Giovanni da Capistrano henga seg umiddelbart til den strengeste askese, og forsvarte voldsomt den krevende klosterorden. Med tiden ble han presteviet i sin orden, og han hadde da lært seg å preke ved å følge med Bernardinus rundt om. Han gjorde seg kjent både som predikant og som helbreder; det fortelles at han helbredet to tusen syke personer ved en og samme anledning.
Pavene Eugenius IV og Nikolaus V betrodde ham flere oppdrag, som han gjennomførte med stor iver. Han ble sendt til Milano og Burgund for å forsvare paven mot motpaven Felix V, til kongen av Frankrike, og som apostolisk nuntius til Østerrike. Giovanni da Capistrano virket under alle disse misjoner iherdig mot alt som stred mot den katolske kirkes lære, særlig mot husittenes lære. Han førte under dette flere for rette, foruten husittene, jøder på Sicilia og i Moldavia og fraticelli i Ferrara. Han skrev dessuten mange bøker, och var Bernardinus behjelpelig i å reformere fransiskanerordenen; blant annet støttet han Coletta di Corbie i hennes reformering av klarissene. Som teolog gikk han inn for pavens øverste myndighet overfor konsiliarismen.
I 1454 deltok han ved møtet i Frankfurt der det ble besluttes at et korstog skulle foretas mot tyrkerne for å befri Ungarn. Han fulgte János Hunyadi felttoget igjennom, og deltok i Beleiringen av Beograd. Han øde kort tid etter.
Han ble saligkåret i 1650 og helligkåret i 1690.
Varden bygdeborg
Varden bygdeborg er et forsvarsanlegg fra jernalderen på Varden, en høy skogkledd kolle nordvest for Skarnes i Sør-Odal i Innlandet.
På toppen av kollen faller terrenget bratt mot sør og øst, noe slakere mot vest og nord. Murrestene finnes som rekker med rundkamp, tydeligst på nordsiden. Selve borgområdet anslås å dekke ca. 20 dekar. Adgang på sti fra Vardelia.
Coptochiroides
Aphodius (Coptochiroides) er en underslekt av biller som hører til familien skarabider (Scarabaeidae) i gruppen skarabider (Scarabaeoidea). Gruppen omfatter bare én kjent art.
Levevis
Disse billene lever i møkk.
Utbredelse
Arten er vidt utbredt i Asia, vestover til Tyrkia og den europeiske delen av Russland.
Vitalij Pukhkalo
Vitalij Pukhkalo (født 9. september 1992) er en kasakhstansk langrennsløper.
Han deltok for landet sitt under Ski-VM 2017 i Lahtis, der han ble nummer 46 i skiathlon.
Under Vinter-OL 2022 i Beijing, ble han nummer 66 på sprinten.
Frits Kiærs vei (Oslo)
Frits Kiærs vei (1–21, 2A–30) er en vei i Ullernåsen i bydel Ullern i Oslo. Den går fra Hoffsjef Løvenskiolds vei til Vækerøveien.
Veien fikk navn i 1947 etter høyesterettsadvokat Georg Fredrik Egidius Kiær, som var ordfører i Aker og ledet byggekomiteen for Ullern kirke.
Buvatnet
Buvatnet kan vise til:
Maja Lunde
Maja Lunde (født 30. juli 1975 i Oslo) er en norsk forfatter og manusforfatter, kjent blant annet som manusforfatter for Barnas supershow på NRK Super og TV-seriene Hjem og Side om side på NRK1.
Lunde har hovedfag i medier og kommunikasjon fra Universitetet i Oslo og skrev hovedoppgave om regissør Nils R. Müller. Hun har tidligere blant annet jobbet som sjef for Amandusfestivalen i 2003 og 2004 og som kommunikasjonsrådgiver hos Kulturmeglerne.
I 2011 vant Lunde Kosmoramas «pitchekonkurranse» for å utvikle manus til dansefilmen Battle som fikk premiere i 2018. I 2015 mottok hun Bokhandlerprisen for Bienes historie, en roman «om relasjoner mellom foreldre og barn, om sorg, og om menneskenes sårbarhet». Romanen ble også tildelt Fabelprisen for 2016.
Hennes roman Bienes historie lå i mai 2017 på topp av Der Spiegels bestsellerliste i Tyskland. Barneboka Snøsøsteren, som hun lagde sammen med illustratør Lisa Aisato, ble solgt til 23 land. I 2020 kom oppfølgeren Solvokteren.
Tvillingskjebner
Tvillingskjebner (originaltittel: Dead Ringers) er en canadisk psykologisk dramathriller fra 1988 regissert av David Cronenberg. Hovedrollen spilles av Jeremy Irons, som i denne filmen spiller dobbeltrollen som et enegget tvillingpar. En annen sentral rolle spilles av Geneviève Bujold. Manuset er basert på Bari Wood og Jack Geaslands roman Twins fra 1977. Både manus og bok er forøvrig løst basert på skjebnen til det amerikanske tvillingparet Stewart og Cyril Marcus.
Tvillingskjebner ble godt mottatt av filmkritikerne.
Den ble belønnet med hele 11 Genie Awards, blant annet for beste film, beste regi og beste mannlige hovedrolle. Den ble totalt belønnet med 22 priser, hvorav fire gikk til Jeremy Irons og syv til Cronenberg.
Handling
Elliot og Beverly Mantle er to eneggede tvillinger og gynekologer som driver en suksessfull frukbarhetsklinikk i Toronto. De deler alt, også fremgang og praksis. Elliot er den mest aggressive og den med størst selvtillit av dem. Han innleder seksuelle forhold til flere av kvinnene som kommer til klinikken, men overlater dem til den mere sky og passive Beverly når han går lei av dem (uten at kvinnene oppdager forskjellen).
Alt endres når skuespillerinnen Claire kommer til klinikken for å få hjelp med sin infertilitet. Hun lider av en merkelig deformitet, og brødrene blir fascinerte av tilfellet, i den grad at de finner opp et nytt gynekologisk instrument som er tilpasset hennes problem. Som mange andre kvinner som har besøkt klinikken så forfører Elliot og Beverly henne. Beverly blir følelsesmessig knyttet til henne, men hun bryter forholdet når hun oppdager opplegget som de to har mellom seg. Under oppgjøret som følger blir både Beverly og Claire svært såret. Han er blitt forelsket i Claire og selv om han er lik sin bror utvendig så er hans indre adskillig mer følsomt. Beverly bestemmer seg for å forlate klinikken og broren, noe broren tar meget tungt. Rollene mellom de to tvillingene blir så snudd på hodet. Både Claire og brødrene havner etterhvert i et kaos av narkotika, forvirring og galskap. Det får et tragisk utfall.
Om filmen
Tvillingskjebner ble innspilt i Toronto. Produksjonskostnadene var på $13 millioner.